APSTIPRINU

Centrālās finanšu un līgumu aģentūras

Projektu atlases departamenta direktore

*(elektroniskais paraksts)* A. Abu-Junese

(datums skatāms laika zīmogā)

**Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa “Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību” 4.1.1.4. pasākuma “Veselības aprūpes pārvaldības sistēmas stiprināšana un digitalizācija, attīstot digitālos risinājumus” (turpmāk – pasākums) pirmās** **projektu iesniegumu atlases kārtas nolikums**

|  |  |
| --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2024. gada 26. novembra noteikumi Nr. [747](https://likumi.lv/ta/id/356688-eiropas-savienibas-kohezijas-politikas-programmas-20212027-gadam-411-specifiska-atbalsta-merka-nodrosinat-vienlidzigu-piekluvi-veselibas-aprupei-un-stiprinat-veselibas-sistemu-tostarp-primaras-veselibas-aprupes-noturibu-4114-pasakuma-veselibas-aprupes-parvaldibas-sistemas-stiprinasana-un-digitalizacija-attistot-digitalos-risinajumuspirmas-un-otras-projektu-iesniegumu-atlases-kartas-istenosanas-noteikumi) “Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa “Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību” 4.1.1.4. pasākuma “Veselības aprūpes pārvaldības sistēmas stiprināšana un digitalizācija, attīstot digitālos risinājumus” pirmās un otrās projektu iesniegumu atlases kārtas īstenošanas noteikumi” (turpmāk – SAM MK noteikumi) |
| Finanšu nosacījumi | Pasākuma pirmajai atlases kārtai plānotais kopējais attiecināmais finansējums ir 21 526 735 *euro* (no tā elastības finansējums – 3 963 121 *euro*) *,* tai skaitā Eiropas Reģionālās attīstības fonda (turpmāk – ERAF) finansējums 18 297 724 *euro* (no tā elastības finansējums – 3 368 653 *euro*)*,* valsts budžeta finansējums – 3 229 011 *euro*(no tā elastības finansējums – 594 468 *euro*)*.*Projektu iesniegumos kopējo attiecināmo finansējumu plāno ne vairāk kā 17 563 614 *euro* apmērā, tai skaitā ERAF finansējumu – ne vairāk kā 14 929 071 *euro*, valsts budžeta finansējumu – 2 634 543 *euro*:- Latvijas Biomedicīnas pētījumu un studiju centrs – 300 000 *euro*;- Nacionālais veselības dienests – 3 500 000 *euro*;- Neatliekamās medicīniskās palīdzības dienests – 3 000 000 *euro*;- sabiedrība ar ierobežotu atbildību “Latvijas Digitālās veselības centrs” – 6 563 614 *euro*;- Slimību profilakses un kontroles centrs – 1 200 000 *euro*;- Veselības inspekcija – 3 000 000 *euro*. Sabiedrībai ar ierobežotu atbildību “Latvijas Digitālās veselības centrs” projekta īstenošanai pieejamo maksimālo attiecināmo finansējumu pēc 2026. gada 1. janvāra var palielināt līdz 10 526 735 *euro*, ja atbildīgā iestāde pēc SAM MK noteikumu [11. punktā](https://likumi.lv/ta/id/356688-eiropas-savienibas-kohezijas-politikas-programmas-20212027-gadam-411-specifiska-atbalsta-merka-nodrosinat-vienlidzigu-piekluvi-veselibas-aprupei-un-stiprinat-veselibas-sistemu-tostarp-primaras-veselibas-aprupes-noturibu-4114-pasakuma-veselibas-aprupes-parvaldibas-sistemas-stiprinasana-un-digitalizacija-attistot-digitalos-risinajumuspirmas-un-otras-projektu-iesniegumu-atlases-kartas-istenosanas-noteikumi#p11) minētā Eiropas Komisijas lēmuma par vidusposma pārskatu ierosinās palielināt pasākumam pieejamo attiecināmo finansējumu.Atbildīgā iestāde pēc Eiropas Komisijas lēmuma par vidusposma pārskatu var ierosināt no 2026. gada 1. janvāra palielināt pasākumam un pasākuma pirmajai kārtai pieejamo kopējo attiecināmo finansējumu līdz SAM MK noteikumu [9.1.](https://likumi.lv/ta/id/356688-eiropas-savienibas-kohezijas-politikas-programmas-20212027-gadam-411-specifiska-atbalsta-merka-nodrosinat-vienlidzigu-piekluvi-veselibas-aprupei-un-stiprinat-veselibas-sistemu-tostarp-primaras-veselibas-aprupes-noturibu-4114-pasakuma-veselibas-aprupes-parvaldibas-sistemas-stiprinasana-un-digitalizacija-attistot-digitalos-risinajumuspirmas-un-otras-projektu-iesniegumu-atlases-kartas-istenosanas-noteikumi#p9) apakšpunktā minētajam plānotajam kopējam finansējuma apmēram.Maksimālais attiecināmais ERAF finansējums nepārsniedz par 85% no kopējām attiecināmajām izmaksām. Latvijas Biomedicīnas pētījumu un studiju centram, sabiedrībai ar ierobežotu atbildību “Latvijas Digitālās veselības centrs”, ievērojot SAM MK noteikumu 33. punktā noteiktās prasības ir iespējams saņemt avansu.Izmaksas ir attiecināmas, ja tās atbilst SAM MK noteikumos minētajām izmaksu pozīcijām un ir radušās ne agrāk par 2023. gada 15. augustu, kā arī pirms projekta iesnieguma iesniegšanas sadarbības iestādē (izmantojot Kohēzijas politikas fondu vadības informācijas sistēmu (turpmāk – Projektu portāls)) projekts nav pabeigts.Pasākuma ietvaros plānotais atbalsta veids ir grants (dotācija). |
| Projektu iesniegumu atlases īstenošanas veids | Ierobežota projektu iesniegumu atlase  |
| Projektu iesniegumu iesniegšanas termiņš | Projekta iesnieguma iesniegšanas termiņš nav agrāks par Centrālās finanšu un līgumu aģentūras (turpmāk – sadarbības iestāde) saskaņā ar SAM MK noteikumu 19.3 apakšpunktā noteiktā uzaicinājuma nosūtīšanas projekta iesnieguma iesniedzējam. Projektu iesniegumu iesniegšanas datums var atšķirties un tas ir atkarīgs no SAM MK noteikumu 18. punktā minētā Viedās administrācijas un reģionālās attīstības ministrijas sniegtā pozitīvā atzinuma brīža projekta iesniedzējam, SAM MK noteikumu 19.3. apakšpunktā sadarbības iestādes uzaicinājuma saņemšanas brīža.Projekta iesniegums iesniedzams pēc sadarbības iestādes uzaicinājuma saņemšanas uzaicinājumā noteiktajā termiņā, bet ne vēlāk kā līdz 2026. gada 1. jūnijam. |
| Termiņš projekta iesnieguma iesniegšanai priekšizskatīšanā  | Projekta iesniegums iesniedzams priekšizskatīšanā sadarbības iestāde uzaicinājumā noteiktajā termiņā, bet ne vēlāk kā trīs nedēļas pirms plānotā projekta iesnieguma iesniegšanas beigu termiņa. |

1. Prasības projekta iesniedzējam un sadarbības partnerim
2. Projektu iesniedzēji ir:

- Latvijas Biomedicīnas pētījumu un studiju centrs;

- Nacionālais veselības dienests;

- Neatliekamās medicīniskās palīdzības dienests;

- sabiedrība ar ierobežotu atbildību “Latvijas Digitālās veselības centrs”;

- Slimību profilakses un kontroles centrs;

- Veselības inspekcija.

Projekta iesniedzēji var iesniegt vienu vai vairākus projekta iesniegumus, nepārsniedzot SAM MK noteikumu [13.1. apakšpunktā](https://likumi.lv/ta/id/356688-eiropas-savienibas-kohezijas-politikas-programmas-20212027-gadam-411-specifiska-atbalsta-merka-nodrosinat-vienlidzigu-piekluvi-veselibas-aprupei-un-stiprinat-veselibas-sistemu-tostarp-primaras-veselibas-aprupes-noturibu-4114-pasakuma-veselibas-aprupes-parvaldibas-sistemas-stiprinasana-un-digitalizacija-attistot-digitalos-risinajumuspirmas-un-otras-projektu-iesniegumu-atlases-kartas-istenosanas-noteikumi#p13.1) minēto katram projekta iesniedzējam pieejamo maksimālo attiecināmo izmaksu apmēru.

1. Atbilstoši SAM MK noteikumu 18. punktam projekta iesniedzējs var pretendēt uz ERAF finansējuma saņemšanu, ja par projekta ietvaros izveidojamo, attīstāmo vai pilnveidojamo informācijas un komunikācijas tehnoloģiju sistēmu ir saņemts pozitīvs Viedās administrācijas un reģionālās attīstības ministrijas atzinums atbilstoši normatīvajiem aktiem, kas nosaka informācijas sistēmu un to darbībai nepieciešamo informācijas un komunikācijas tehnoloģiju resursu un pakalpojumu attīstības aktivitāšu un likvidēšanas uzraudzības kārtību, un projekta iesniegums atbilst projekta ietvaros īstenojamā informācijas un komunikācijas tehnoloģiju sistēmas izveides, attīstības vai pilnveides aktivitāšu aprakstam.

Projekta iesniedzējs piecu darbdienu laikā informē Veselības ministriju kā atbildīgo iestādi par Viedās administrācijas un reģionālās attīstības ministrijas  atzinuma saņemšanu. Veselības ministrija pēc minētās informācijas saņemšanas piecu darbdienu laikā paziņo sadarbības iestādei par projekta iesniedzēja gatavību iesniegt projekta iesniegumu. Sadarbības iestāde pēc informācijas saņemšanas no Veselības ministrijas nosūta projekta iesniedzējam uzaicinājumu iesniegt projekta iesniegumu.

1. Projekta sadarbības partneris var būt cita tiešās pārvaldes iestāde, valsts kapitālsabiedrība vai atvasināta publiska persona, kas veic deleģēto pārvaldes uzdevumu. Projekta iesniedzējs projekta īstenošanā var piesaistīt vienu vai vairākus sadarbības partnerus.
2. Atbalstāmās darbības un izmaksas
3. Pasākuma pirmās atlases kārtas ietvaros ir atbalstāmas darbības, kas noteiktas SAM MK noteikumu 22. punktā.
4. Projekta iesniegumā plāno izmaksas atbilstoši SAM MK noteikumu 24., 27., 28., 29. un 30. punktiem.
5. Projektu īsteno saskaņā ar vienošanos vai līgumu par projekta īstenošanu, bet ne ilgāk kā līdz 2029. gada 31. decembrim.
6. Izmaksu plānošanā jāņem vērā Finanšu ministrijas 2023. gada 25. septembra vadlīnijas Nr. 1.1. “Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.–2027. gadam ietvaros”[[1]](#footnote-2) un Finanšu ministrijas 2023. gada 25. septembra vadlīnijas Nr. 1.2 “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027. gada plānošanas periodā”[[2]](#footnote-3).
7. Projektu iesniegumu noformēšanas un iesniegšanas kārtība
8. Projekta iesniegumu iesniedz Projektu portālā <https://projekti.cfla.gov.lv/>:
	1. juridiska persona, kura nav Projektu portāla e-vides lietotāja, iesniedz līgumu un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;
	2. ja juridiskai personai, kura ir Projektu portāla e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
9. Projektu portālā aizpilda projekta iesnieguma datu laukus un pievieno šādus dokumentus:
	1. projekta budžetā (projekta iesnieguma sadaļā “Budžeta kopsavilkums”) norādīto izmaksu apmēru pamatojošos dokumentus, izņemot izmaksas, kas tiek segtas, piemērojot izmaksu vienoto likmi. Informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti, noslēgtiem nodomu protokoliem vai līgumiem (ja attiecināms), u.c. informāciju;
	2. līgumu/-us ar sadarbības partneri/-iem, kurā iekļautas prasības par savstarpējo sadarbību projekta īstenošanas laikā, ievērojot Ministru kabineta 2023. gada 13. jūlija noteikumu Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.– 2027. gada plānošanas periodā”5 6. punktā noteiktās prasības, kā arī ir iekļauti vismaz sadarbības partnera īstenojamās atbalstāmās darbības un to apjoms, sadarbības partnera paredzētais finansējums atbalstāmo darbību īstenošanai, pārskatu un citas informācijas iesniegšanas kārtība un termiņi (attiecināms, ja projektā ir paredzēts sadarbības partneris);
	3. sadarbības partnera apliecinājumu par informētību attiecībā uz interešu konflikta jautājumu regulējumu un to integrāciju iekšējās kontroles sistēmā (projekta iesnieguma atlases nolikuma (turpmāk – nolikums) 2. pielikums, attiecināms, ja projektā ir sadarbības partneris, kas ir publiska persona);
	4. projektam, kura projekta kopējās izmaksas, ieskaitot pievienotās vērtības nodokli, pārsniedz 1 000 000 *euro*, pievieno izmaksu un ieguvumu analīzi (nolikuma 3. pielikums) atbilstoši izstrādātajiem metodiskajiem norādījumiem (nolikuma 4. pielikums);
	5. papildu informāciju, kas nepieciešama projekta iesnieguma vērtēšanai, ja to nav iespējams integrēt projekta iesniegumā (ja attiecināms);
	6. projekta iesnieguma sadaļu vai pielikumu tulkojumu (attiecināms, ja kāda no projekta iesnieguma sadaļām vai pielikumiem nav valsts valodā).
10. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
11. Lai kvalitatīvi aizpildītu projekta iesniegumu, izmanto projekta iesnieguma aizpildīšanas metodiku (nolikuma 1. pielikums)*.*
12. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
13. Projekta iesniegumā summas norāda *euro* ar precizitāti līdz diviem cipariem aiz komata.
14. **Projekta iesniegumu iesniedz līdz projekta iesnieguma iesniegšanas termiņa beigu datumam**.
15. Ja projekta iesniegums iesniegts pēc projekta iesnieguma iesniegšanas termiņa beigu datuma, tas netiek vērtēts. Sadarbības iestāde par to informē projekta iesniedzēju.
16. Projekta iesniedzējam pēc projekta iesnieguma iesniegšanas sadarbības iestādē, tiek nosūtīta Projektu portāla automātiski sagatavota elektroniskā pasta vēstule par projekta iesnieguma iesniegšanu.
17. Konsultatīvais atbalsts ierobežotā projektu iesniegumu atlasē
18. Projekta iesniedzējs, sagatavojot projekta iesniegumu, var saņemt sadarbības iestādes konsultatīvo atbalstu projekta iesnieguma sagatavošanai, vienu reizi iesniedzot projekta iesniegumu priekšizskatīšanai Projektu portālā ne vēlāk kā trīs nedēļas pirms plānotā projekta iesnieguma iesniegšanas beigu termiņa.
19. Ja projekta iesniegums iesniegts priekšizskatīšanai, sadarbības iestāde 10 darbdienu laikā izskata priekšizskatīšanai saņemto projekta iesniegumu un Projektu portāla e-vidē sniedz viedokli par projekta iesniegumā norādītās informācijas atbilstību SAM MK noteikumu un šī nolikuma prasībām. Ja nolikuma 24. punktā minētā vērtēšanas komisija ir izveidota līdz projekta iesnieguma iesniegšanai priekšizskatīšanā, atbildīgās iestādes un nozares ministrijas pārstāvji, kuri norīkoti darbam vērtēšanas komisijā, var iesaistīties priekšizskatīšanai iesniegtā projekta iesnieguma izskatīšanā. Priekšizskatīšanā sniegtajam vērtēšanas komisijas viedoklim un komentāriem ir rekomendējošs raksturs.
20. Pēc priekšizskatīšanas projekta iesniedzējam ir tiesības precizēt projekta iesniegumu, ievērojot projekta iesnieguma iesniegšanas termiņa beigu datumu.
21. Ja pēc projekta iesnieguma iesniegšanas sadarbības iestāde projekta iesniegumā konstatē tehniskas neprecizitātes vai tādas nepilnības, ko var novērst līdz šī nolikuma 31. punktā noteiktā lēmuma pieņemšanai, sadarbības iestāde Projektu portālā ziņojuma veidā informē projekta iesniedzēju par konstatētajām neprecizitātēm un to novēršanai veicamajām darbībām, nosakot izpildes termiņu.
22. Pēc šī nolikuma 20. punktā norādītās informācijas saņemšanas projekta iesniedzējam ir tiesības sadarbības iestādes noteiktajā termiņā precizēt projekta iesniegumu, nemainot to pēc būtības. Pēc precizējumu veikšanas projekta iesniedzējs atkārtoti iesniedz projekta iesniegumu Projektu portālā.
23. Pēc šī nolikuma 20. punktā minētajā ziņojumā norādītā izpildes termiņa vērtēšanas komisija izvērtē projekta iesniegumu un sniedz atzinumu šī nolikuma V. nodaļā noteiktajā kārtībā. Gadījumā, ja projekta iesniegums nav atkārtoti iesniegts šī nolikuma 21. punktā noteiktajā kārtībā, komisija vērtē projekta iesniegumu sākotnēji iesniegtās informācijas apjomā.
24. Pēc šī nolikuma 17. punktā noteiktā termiņa un 20. punktā minētajā ziņojumā norādītā termiņa šajā nodaļā noteiktais konsultatīvais atbalsts netiek nodrošināts.
25. Projektu iesniegumu vērtēšanas kārtība
26. Projektu iesniegumu vērtēšanai sadarbības iestāde ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2024/2509[[3]](#footnote-4) 61. pantā noteikto. Vērtēšanas komisijas locekļi projekta iesnieguma vērtēšanā piedalās šādā apjomā:
	1. visus vienotos kritērijus vērtē balsstiesīgie sadarbības iestādes pārstāvji, kas ietverti vērtēšanas komisijā. Vienotos kritērijus Nr. 1.3., 1.8. un 1.9. vērtē atbildīgās iestādes un nozares ministrijas pārstāvji, kas ietverti vērtēšanas komisijā;
	2. visus vienotos izvēles kritērijus vērtē balsstiesīgie sadarbības iestādes pārstāvji, kas ietverti vērtēšanas komisijā. Vienotos izvēles kritērijus Nr. 2.1., 2.2. un 2.4. vērtē atbildīgās iestādes un nozares ministrijas pārstāvji, kas ietverti vērtēšanas komisijā;
	3. specifiskie atbilstības kritēriji (vērtē visi balsstiesīgie, kas ietverti vērtēšanas komisijā).
27. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
28. Vērtēšanas komisija pēc projekta iesnieguma iesniegšanas termiņa beigu datuma vērtē projekta iesniegumu saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 5. pielikums) un Projektu portālā aizpildot projekta iesnieguma vērtēšanas veidlapu.
29. Pirms šī nolikuma 26. punktā noteiktās vērtēšanas uzsākšanas komisija pārbauda projekta iesniedzēja un sadarbības partnera, ja tāds projektā ir paredzēts, (gadījumos, kad projekta iesniedzējs un/vai sadarbības partneris ir privāto tiesību juridiskā persona) atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[4]](#footnote-5) noteikto kārtību, un veic projekta iesniedzēja un sadarbības partnera, ja tāds projektā ir paredzēts, pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projekta iesnieguma atlasē, projekta iesniegums uzskatāms par noraidītu. Ja projekta iesniedzējs neatbilst, taču sadarbības partneris atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projekta iesnieguma atlasē, projekta iesniegums nav uzskatāms par noraidītu, bet šī nolikuma 29. punktā noteiktajā atzinumā iekļauj nosacījumu izslēgt attiecīgo sadarbības partneri no dalības projektā.
30. Projekta iesnieguma atbilstību projekta vērtēšanas kritērijiem vērtē visi balsstiesīgie vērtēšanas komisijas locekļi šādā secībā:
	1. vienotie kritēriji;
	2. vienotie izvēles kritēriji;
	3. specifiskie atbilstības kritēriji.
31. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
32. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā.
33. Lēmuma pieņemšanas un paziņošanas kārtība
34. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par projekta iesnieguma:
	1. apstiprināšanu;
	2. apstiprināšanu ar nosacījumu;
	3. noraidīšanu.
35. Lēmumu sadarbības iestāde pieņem 2 mēnešu laikā pēc projekta iesnieguma iesniegšanas termiņa beigu datuma.
36. Pirms nolikuma 31.1. apakšpunktā noteiktā lēmuma pieņemšanas vai 37.1. apakšpunktā noteiktā atzinuma izdošanas sadarbības iestāde atkārtoti pārbauda projekta iesniedzēja un sadarbības partnera, ja tāds projektā ir paredzēts, (gadījumos, kad projekta iesniedzējs un/vai sadarbības partneris ir privāto tiesību juridiskā persona) atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 4085 noteikto kārtību, un veic projekta iesniedzēja un sadarbības partnera, ja tāds projektā ir paredzēts, pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 37.1. apakšpunktā noteiktā atzinuma izdošanas projekta iesniedzējs vai sadarbības partneris, ja tāds projektā ir paredzēts, atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 29. punktā noteiktā atzinuma.
37. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
	1. uz projekta iesniedzēju un sadarbības partneri, ja tāds projektā ir paredzēts, (gadījumos, kad projekta iesniedzējs un/vai sadarbības partneris ir privāto tiesību juridiskā persona) nav attiecināms neviens no Likuma 22. pantā minētajiem izslēgšanas noteikumiem;
	2. projekta iesniedzējam, sadarbības partnerim, ja tāds projektā ir paredzēts, (gadījumos, kad projekta iesniedzējs un/vai sadarbības partneris ir privāto tiesību juridiskā persona) un ar tiem saistītajām, Starptautisko un Latvijas Republikas nacionālo sankciju likuma 11.2 panta pirmajā daļā minētajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniegums atbilst projekta iesnieguma vērtēšanas kritērijiem.
38. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projekta iesnieguma vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
39. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
	1. uz projekta iesniedzēju attiecas vismaz viens no Likuma 22. pantā minētajiem izslēgšanas noteikumiem;
	2. attiecībā uz šo projekta iesniedzēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniedzējs nav uzaicināts iesniegt projekta iesniegumu.
40. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas vērtēšanas komisija vērtē projekta iesniegumu. Ja tiek konstatēta kāda no lēmumā noteiktajiem nosacījumiem neizpilde vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst kādam projekta iesnieguma vērtēšanas kritērijiem, precizētā projekta iesnieguma vērtēšanu neturpina. Pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
	1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
	2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst projekta iesnieguma vērtēšanas kritērijiem.
41. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma slēgšanas procedūru.
42. Informāciju par apstiprinātajiem projektu iesniegumiem sadarbības iestāde publicē tīmekļa vietnē [www.esfondi.lv](http://www.esfondi.lv).
43. Papildu informācija
44. Jautājumus par projekta iesnieguma sagatavošanu un iesniegšanu lūdzam:
	1. sūtīt uz tīmekļa vietnē <https://www.cfla.gov.lv/lv/4-1-1-4-k-1> norādītās kontaktpersonas elektroniskā pasta adresi vai pasts@cfla.gov.lv vai
	2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
45. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projekta iesnieguma iesniegšanas termiņa beigu datumam.
46. Atbildes uz iesūtītajiem jautājumiem tiks nosūtītas elektroniski jautājuma uzdevējam.
47. Tehniskais atbalsts par projekta iesnieguma aizpildīšanu Projektu portāla e-vidē tiek sniegts sadarbības iestādes oficiālajā darba laikā, aizpildot pieteikumu , rakstot uz vis@cfla.gov.lv vai zvanot uz +371 20003306.
48. Aktuālā informācija par projektu iesniegumu atlasi ir pieejamas tīmekļa vietnē <https://www.cfla.gov.lv/lv/4-1-1-4-k-1> .
49. Līguma par projekta īstenošanu projekta teksts līguma slēgšanas procesā var tikt precizēts atbilstoši projekta specifikai.
50. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
	1. apzināti sniegusi nepatiesu informāciju, kas ir būtiska projekta iesnieguma novērtēšanai;
	2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
	3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

1. pielikums. Projekta iesnieguma aizpildīšanas metodika uz 34 lapām.

2. pielikums. Apliecinājums par sadarbību, ja projekts tiek apstiprināts, un par informētību attiecībā uz interešu konflikta jautājumu regulējumu un to integrāciju iekšējās kontroles sistēmā uz 2 lapām.

3. pielikums. Izmaksu un ieguvumu analīzes modelis.

4. pielikums. Izmaksu un ieguvumu analīzes aprēķinumodeļa aizpildīšanas metodika uz 18 lapām.

5. pielikums. Projekta iesnieguma vērtēšanas kritēriji un to piemērošanas metodika uz 20 lapām.

6. pielikums. Līguma/vienošanās projekts par projekta īstenošanu[[5]](#footnote-6) uz 25 lapām.

*L. Mežale, 27010774*

*linda.mezale@cfla.gov.lv*

1. Finanšu ministrijas 2023. gada 25. septembra vadlīnijas “Nr. 1.1 Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.–2027.gadam ietvaros”. Pieejamas [šeit.](https://www.esfondi.lv/normativie-akti-un-dokumenti/2021-2027-planosanas-periods/vadlinijas-par-vienkarsoto-izmaksu-izmantosanas-iespejam-un-to-piemerosana-eiropas-savienibas-kohezijas-politikas-programmas-2021-2027-gadam-ietvaros) [↑](#footnote-ref-2)
2. Finanšu ministrijas 2023. gada 25. septembra vadlīnijas “ Nr.1.2. Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā”. Pieejamas [šeit.](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda)

 [↑](#footnote-ref-3)
3. Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija). Pieejams [šeit](https://eur-lex.europa.eu/legal-content/lv/TXT/?uri=CELEX%3A32024R2509). [↑](#footnote-ref-4)
4. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. Pieejams [šeit.](https://likumi.lv/ta/id/343827) [↑](#footnote-ref-5)
5. Līgums par projekta īstenošanu tiek parakstīts Projektu portālā un netiek noformēts atsevišķa elektroniska dokumenta formā. Nolikuma pielikumā pievienota Līguma par projekta īstenošanu standartformas priekšskatījuma izdruka, un tā satur būtiskākos projekta īstenošanas nosacījumus. Izdrukā ar simbolu “@” apzīmēti mainīgie elementi. [↑](#footnote-ref-6)